# Suhaila Seddiqi

Suhaila Siddiq (escrit també Sediqqi; Kabul, 11 de març de 1949 – 4 de desembre de 2020), sovint anomenada general Suhaila, fou una política afganesa. Treballà com a ministra de Salut Pública des de desembre del 2001 fins al 2004. Abans era cirurgiana en l'exèrcit d'Afganistan. Com a ministra del govern, se li donà el títol d'"Honorable" abans del nom. Siddiq fou una de les poques dones dirigents del govern d'Afganistan fins a la seua mort, i l'única dona afgana que tenia el títol de tinenta general. Treballà per al govern d'Afganistan des del regnat de Mohammed Zahir Shah.

## Primers anys i educació

Suhaila naix a Kabul. Pertanyia al llinatge reial Barakzai Mohammadzai Paixtu.
Després d'acabar l'escola secundària, anà a la Universitat de Medicina de Kabul però completà els estudis en la Universitat Estatal de Moscou en l'època de la Unió Soviètica.

## Carrera

Durant el govern de Mohammad Najibullah (1987–1992), Siddiq rebé el rang de cirurgiana general; fou cap de cirurgia de l'hospital principal de Kabul, a Wazir Akbar Khan abans i després del règim talibà. Sota aquest règim, mantingué les normes mèdiques per a les dones i pogué reobrir la secció de dones de l'hospital on treballava, després que els talibans la tancassen.
Seddiqi també pogué continuar treballant durant els cinc anys de govern dels talibans, però només després que el nou règim s'adonàs de com la necessitaven. Inicialment la retiraren com a cap de cirurgia de l'hospital Wazir Akbar Khan de Kabul quan el talibans arribaren al poder al 1996. Aviat, però, descobriren que era un error privar-se de les habilitats de la cirurgiana més valuosa d'Afganistan. Mesos després d'ordenar-li que es quedàs a casa va ser reincorporada.
Després de la invasió d'Afganistan del 2001 per part de les Forces armades dels Estats Units, britàniques i espanyoles, Siddiq fou nomenada ministra de Salut Pública pel president interí Hamid Karzai. Un dels seus primers actes fou sol·licitar ajut de la comunitat internacional per a una força laboral mèdica de dones. Es va reunir amb un equip de l'OMS que va ser enviat al país devastat per la guerra per a avaluar les necessitats sanitàries, i va dir que la capacitació de les dones afganeses era clau perquè són un actiu crucial en el sistema sanitari.
Heus ací una llista d'algunes activitats de Suhaila Siddiq com a ministra:
* A l'abril de 2002, Seddiq supervisà la vacunació d'aproximadament 6 milions de xiquets afganesos contra la poliomielitis en nom del Fons de les Nacions Unides per a la Infància.
* Al juliol de 2002, Seddiq es reuní amb una delegació xinesa que acordà finançar la renovació del que semblava ser l'hospital més modern d'Afganistan.
* Al novembre de 2006, Seddiq presentà un discurs sobre la sida a Afganistan a Eurasianet, a la ciutat de Nova York.

## Vida personal

Siddiq visqué tota la vida a Afganistan. Mai es casà, visqué bolcada en el seu treball, i declarà:

## Mort

Seddiqi va patir Alzheimer. Va morir a Kabul el 4 de desembre del 2020, víctima de complicacions causades per la COVID-19.

## Referències

* ↑ «Former health minister, first woman general Dr. Suhaila passes away» (en anglès). , 04-12-2020 [Consulta: 4 desembre 2020].
* ↑ «In Leadership». Arxivat de l'original el 21 d'octubre de 2011. [Consulta: 22 maig 2020].
* ↑ Interim Government 2001–02.
* ↑ «'We Can Only Rely On Ourselves To Rebuild Our Country'». Newsweek, 20-12-2001 [Consulta: 5 agost 2011].
* ↑ Asne Seierstad, The Bookseller of Kabul, trans. Ingrid Christopherson, Virago, 2004, ISBN 978-1-84408-047-2, 92.
* ↑ «Afghan Biographies» (en espanyol). afghan-bios.info, 14-05-2011. [Consulta: X maig 2020].
* ↑ Los Angeles Times, Health Minister Stresses Training for Women. 29 de desembre de 2001.
* ↑ «Afganistán decidida a erradicar la poliomielitis» (en anglés). UNICEF, 15-04-2002. Arxivat de l'original el 2015-09-12. [Consulta: X maig 2020].
* ↑ «English.people.com». Arxivat de l'original el 27 de març de 2005. [Consulta: 22 maig 2020].
* ↑ Eurasianet.org.
* ↑ «Profile: Suhaila Seddiqi» [Perfil de Suhaila Seddiqi]. BBC (en anglés). 6 de desembre de 2001. Consultat el 22 de maig de 2020.
* ↑ ; Gibbons-Neff, Thomas «Suhaila Siddiq, Afghanistan’s First Female General, Is Dead». The New York Times, 05-12-2020.
* ↑ «Former health minister, first woman general Dr. Suhaila passes away». Pajhwok Afghan News, 04-12-2020.

## Enllaços externs

* Només podem confiar en nosaltres mateixos per a reconstruir el nostre país'.